b'\n_START_ARTICLE_\nJohn Q\n_START_SECTION_\nSammendrag\n_START_PARAGRAPH_\nEn ut\xc3\xa5lmodig kvinnelig sj\xc3\xa5f\xc3\xb8r i en hvit BMW kj\xc3\xb8rer i full fart p\xc3\xa5 en svingete, steinete vei. Hun pr\xc3\xb8ver \xc3\xa5 kj\xc3\xb8re forbi en stor lastebil, men bilen krasjer i en annen bil, spinner rundt og den lastebilen hun pr\xc3\xb8vde \xc3\xa5 kj\xc3\xb8re forbi krasjer rett inn i bilen hennes. Samtidig har John Quincy Archibald (Denzel Washington) og hans kone, Denise (Kimberly Elise), store \xc3\xb8konomiske problemer. En morgen v\xc3\xa5kner John til lyden av at bilen blir tauet bort p\xc3\xa5 grunn av manglende betalinger, og han pr\xc3\xb8ver uten hell \xc3\xa5 stanse borttauingen. Kort tid senere blir Archibald vitne til at han unge s\xc3\xb8nn, Michael, kollapser under en baseball-kamp._NEWLINE_Etter flere medisinske tester, f\xc3\xa5r John vite av Dr. Raymond Turner (James Woods) og Rebecca Payne (Anne Heche) ved sykehuset, at Michael har en hjerte-feil og trenger organtransplantasjon s\xc3\xa5 raskt som mulig. Men fordi bedriften John arbeider for endret jobben hans fra heltid til deltid, ble familiens helseforsikring innskrenket og dekker ikke lenger kirurgi. Familien pr\xc3\xb8ver \xc3\xa5 skaffe nok penger til den kostbare operasjonen, men klarer bare \xc3\xa5 samle en tredjedel av det behandlingen koster. John g\xc3\xa5r til sykehuset bev\xc3\xa6pnet med en pistol, tar flere gisler, og krever at s\xc3\xb8nnens navn f\xc3\xb8res opp p\xc3\xa5 listen over mottakere for organtransplantasjon. Politimannen Frank Grimes (Robert Duvall) kommer til sykehuset som gisselforhandler. I mellomtiden begynner John og de 11 gislene \xc3\xa5 prate sammen, og de f\xc3\xa5r vite mer om hverandre. De begynner \xc3\xa5 forst\xc3\xa5 John`s situasjon. En av dem, Miriam, er gravid, og hennes ektemann Steve h\xc3\xa5per at deres f\xc3\xb8rste barn er sunn og frisk._NEWLINE_En ungt gissel, Julie, har en brukket arm. Hun og kj\xc3\xa6resten Mitch p\xc3\xa5st\xc3\xa5r at skaden kommer fra en bilulykke, men p\xc3\xa5 grunn av noen hull i historien deres, skj\xc3\xb8nner de andre at paret lyver, og at Mitch hadde banket opp Julie slik at hun skadet armen. Mitch pr\xc3\xb8ver \xc3\xa5 overmanne John, men Julie er lei av Mitch`s oppf\xc3\xb8rsel og hjelper John ved \xc3\xa5 sl\xc3\xa5 Mitch flere ganger p\xc3\xa5 grunn av m\xc3\xa5ten han behandlet henne p\xc3\xa5. Etter en stund g\xc3\xa5r John med p\xc3\xa5 \xc3\xa5 l\xc3\xb8slate noen gisler i bytte mot at s\xc3\xb8nnens navn havner p\xc3\xa5 listen over organ-mottakere. Han frigir Steve og Miriam, samt et gissel som heter Rosa og hennes baby. Politimesteren i Chicago, Gus Monroe (Ray Liotta), gir SWAT tillatelse til \xc3\xa5 la en snikskytter snike seg inn i bygningen i h\xc3\xa5p om \xc3\xa5 f\xc3\xa5 kontroll over situasjonen. John blir skutt, men f\xc3\xa5r bare en mindre skade. Etter \xc3\xa5 ha avfyrt ett skudd, faller snikskytteren ned gjennom taket og en rasende John sl\xc3\xa5r ham flere ganger. Etterp\xc3\xa5 bruker John politimannen som et menneskelig skjold i det han g\xc3\xa5r utenfor bygningen hvor flere politimenn peker v\xc3\xa5pen mot ham. John krever at s\xc3\xb8nnen hans skal bringes til sykehuset umiddelbart. Politiet godtar dette kravet, i bytte mot at snikskytteren fra SWAT blir l\xc3\xb8slatt._NEWLINE_N\xc3\xa5r s\xc3\xb8nnen kommer til sykehuset, avsl\xc3\xb8rer John sin intensjon om \xc3\xa5 beg\xc3\xa5 selvmord slik at hans eget hjerte kan redde s\xc3\xb8nnen. Han overtaler Dr. Turner \xc3\xa5 utf\xc3\xb8re operasjonen. John sier farvel til s\xc3\xb8nnen Michael f\xc3\xb8r han g\xc3\xa5r til operasjonsstuen. Han putter en enkelt kule i pistolen, og avsl\xc3\xb8rer dermed ovenfor gislene at pistolen aldri var ladd. Han trykker p\xc3\xa5 avtrekkeren, men glemmer at sikringen fremdeles er p\xc3\xa5. I det han holder pistolen mot hodet og forbereder seg p\xc3\xa5 \xc3\xa5 avslutte livet sitt, f\xc3\xa5r hans kone vite om en kvinne som nylig ble drept i en bilulykke, (kvinnen i en hvit BMW i \xc3\xa5pningsscenen), som har samme blodtype som Michael. Denise kommer seg inn p\xc3\xa5 operasjonsstua og hindrer John i \xc3\xa5 beg\xc3\xa5 selvmord. Michael blir gitt en livreddende operasjon, og f\xc3\xa5r hjertet til kvinnen som d\xc3\xb8de i ulykken. Grimes lar John se p\xc3\xa5 s\xc3\xb8nnens operasjon sammen med Denise, f\xc3\xb8r han blir arrestert og f\xc3\xb8rt vekk. Tre m\xc3\xa5neder senere, under rettssaken mot ham, kommer alle gislene og vitner til fordel for John. Det kommer ikke frem hva dommen blir, men advokaten hans sier at ingen dommer vil gi ham mer enn tre til fem \xc3\xa5r, og at hun vil pr\xc3\xb8ve \xc3\xa5 f\xc3\xa5 straffen redusert til to \xc3\xa5r. Michael takker faren sin for \xc3\xa5 ha reddet livet hans.'